CELEX: 32015R1041
Language: lv
Date: 2015-06-30 00:00:00
Title: Komisijas Regula (ES) 2015/1041 (2015. gada 30. jūnijs) par atteikumu piešķirt atļauju tādām konkrētām veselīguma norādēm uz pārtikas produktiem, kuras neattiecas uz slimības riska samazināšanu un uz bērnu attīstību un veselību (Dokuments attiecas uz EEZ)

1.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 167/57
            
         KOMISIJAS REGULA (ES) 2015/1041
   (2015. gada 30. jūnijs)
   par atteikumu piešķirt atļauju tādām konkrētām veselīguma norādēm uz pārtikas produktiem, kuras neattiecas uz slimības riska samazināšanu un uz bērnu attīstību un veselību
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1924/2006 par uzturvērtības un veselīguma norādēm uz pārtikas produktiem (1) un jo īpaši tās 18. panta 5. punktu,
   tā kā:
   
               (1)
            
            
               Saskaņā ar Regulu (EK) Nr. 1924/2006 veselīguma norādes uz pārtikas produktiem ir aizliegtas, ja vien Komisija tās nav atļāvusi saskaņā ar minēto regulu un tās nav iekļautas atļauto norāžu sarakstā.
            
         
               (2)
            
            
               Regulā (EK) Nr. 1924/2006 arī paredzēts, ka pārtikas apritē iesaistītie uzņēmēji veselīguma norāžu atļaujas pieteikumus var iesniegt dalībvalsts kompetentajai iestādei. Dalībvalsts kompetentā iestāde nosūta derīgus pieteikumus Eiropas Pārtikas nekaitīguma iestādei (EFSA) (turpmāk “iestāde”) zinātniskā novērtējuma veikšanai, kā arī Komisijai un dalībvalstīm informācijai.
            
         
               (3)
            
            
               Iestāde sniedz atzinumu par attiecīgo veselīguma norādi.
            
         
               (4)
            
            
               Komisija, ņemot vērā iestādes sniegto atzinumu, lemj par veselīguma norāžu atļaujas piešķiršanu.
            
         
               (5)
            
            
               Pēc tam, kad uzņēmums Biocodex iesniedza pieteikumu saskaņā ar Regulas (EK) Nr. 1924/2006 13. panta 5. punktu, ietverot prasību aizsargāt īpašumtiesību datus, iestādei lūdza sniegt atzinumu par veselīguma norādi saistībā ar citrulīna malāta ietekmi un ātrāku atlabšanu no muskuļu noguruma pēc vingrošanas (jautājums Nr. EFSA-Q-2013-00659 (2)). Pieteikuma iesniedzējs ierosināja šādu norādes formulējumu: “Samazinot pārmērīgu laktātu daudzumu, uztur ATF līmeni, kas veicina atgūšanos no muskuļu noguruma”.
            
         
               (6)
            
            
               Komisija un dalībvalstis 2014. gada 5. maijā saņēma iestādes zinātnisko atzinumu, kurā secināts, ka veselīguma norādi saskaņā ar Regulas (EK) Nr. 1924/2006 13. panta 5. punktu par citrulīna malāta ietekmi un ātrāku atlabšanu no muskuļu noguruma pēc vingrošanas iestāde jau ir izvērtējusi un sniegusi par to negatīvu vērtējumu (jautājums Nr. EFSA-Q-2011-00931 (3)). Pieteikuma iesniedzēja iesniegtā papildu informācija saistībā ar jautājumu Nr. EFSA-Q-2013-00659 nesniedza pierādījumus, kurus varētu izmantot par šīs norādes zinātnisko pamatojumu. Tā kā veselīguma norāde neatbilst Regulā (EK) Nr. 1924/2006 noteiktajām prasībām, atļauja nebūtu jāpiešķir.
            
         
               (7)
            
            
               Pēc tam, kad uzņēmums Comvita New Zealand Limited iesniedza pieteikumu saskaņā ar Regulas (EK) Nr. 1924/2006 13. panta 5. punktu, ietverot prasību aizsargāt īpašumtiesību datus, iestādei lūdza sniegt atzinumu par veselīguma norādi saistībā ar olīvu (Olea europaea L.) lapu ūdens ekstrakta ietekmi un glikozes tolerances uzlabošanu (jautājums Nr. EFSA-Q-2013-00783 (4)). Pieteikuma iesniedzējs ierosināja šādu norādes formulējumu: “Ik dienu papildu uzņemti olīvu lapu ekstrakta polifenoli palīdz ierobežot glikozes līmeņa paaugstināšanos asinīs pēc ēšanas”.
            
         
               (8)
            
            
               Komisija un dalībvalstis 2014. gada 5. maijā saņēma iestādes zinātnisko atzinumu, kurā tā, pamatojoties uz iesniegtajiem datiem, secināja, ka zinātniskie pierādījumi ir nepietiekami, lai noteiktu cēloņsakarību starp olīvu lapu ūdens ekstraktu un glikozes tolerances uzlabošanu. Tā kā veselīguma norāde neatbilst Regulā (EK) Nr. 1924/2006 noteiktajām prasībām, atļauja nebūtu jāpiešķir.
            
         
               (9)
            
            
               Pēc tam, kad uzņēmums Naturex SA iesniedza pieteikumu saskaņā ar Regulas (EK) Nr. 1924/2006 13. panta 5. punktu, ietverot prasību aizsargāt īpašumtiesību datus, iestādei lūdza sniegt atzinumu par veselīguma norādi saistībā ar Pacran
                  ® ietekmi un aizsardzību pret baktēriju patogēniem apakšējos urīnceļos (jautājums Nr. EFSA-Q-2013-00889 (5)). Pieteikuma iesniedzējs ierosināja šādu norādes formulējumu: “Pacran
                  ® palīdz aizkavēt P-bārkstiņu E. coli baktēriju pieķeršanos pie urīnceļu šūnām.”
            
         
               (10)
            
            
               Komisija un dalībvalstis 2014. gada 5. maijā saņēma iestādes zinātnisko atzinumu, kurā tā, pamatojoties uz iesniegtajiem datiem, secināja, ka cēloņsakarība starp Pacran
                  ® lietošanu un aizsardzību pret baktēriju patogēniem apakšējos urīnceļos nav noteikta. Tā kā veselīguma norāde neatbilst Regulā (EK) Nr. 1924/2006 noteiktajām prasībām, atļauja nebūtu jāpiešķir.
            
         
               (11)
            
            
               Pēc tam, kad uzņēmums PiLeJe iesniedza pieteikumu saskaņā ar Regulas (EK) Nr. 1924/2006 13. panta 5. punktu, ietverot prasību aizsargāt īpašumtiesību datus, iestādei lūdza sniegt atzinumu par veselīguma norādi saistībā ar Bifidobacterium longum LA 101, Lactobacillus helveticus LA 102, Lactococcus lactis LA 103 un Streptococcus thermophilus LA 104 kombinācijas ietekmi un kuņģa–zarnu trakta traucējumu mazināšanu (jautājums Nr. EFSA-Q-2013-00892 (6)). Pieteikuma iesniedzējs ierosināja cita starpā šādu norādes formulējumu: “Uzlabo zarnu trakta darbību”.
            
         
               (12)
            
            
               Komisija un dalībvalstis 2014. gada 5. maijā saņēma iestādes zinātnisko atzinumu, kurā tā, pamatojoties uz iesniegtajiem datiem, secināja, ka cēloņsakarība starp Bifidobacterium longum LA 101, Lactobacillus helveticus LA 102, Lactococcus lactis LA 103 un Streptococcus thermophilus LA 104 kombinācijas lietošanu pārtikā un kuņģa–zarnu trakta traucējumu mazināšanu nav noteikta. Tā kā veselīguma norāde neatbilst Regulā (EK) Nr. 1924/2006 noteiktajām prasībām, atļauja nebūtu jāpiešķir.
            
         
               (13)
            
            
               Pēc tam, kad uzņēmums PiLeJe iesniedza pieteikumu saskaņā ar Regulas (EK) Nr. 1924/2006 13. panta 5. punktu, ietverot prasību aizsargāt īpašumtiesību datus, iestādei lūdza sniegt atzinumu par veselīguma norādi saistībā ar Bifidobacterium longum LA 101, Lactobacillus helveticus LA 102, Lactococcus lactis LA 103 un Streptococcus thermophilus LA 104 kombinācijas ietekmi un zarnu darbības uzlabošanu, palielinot vēdera izejas biežumu (jautājums Nr. EFSA-Q-2013-00893 (7)). Pieteikuma iesniedzējs ierosināja cita starpā šādu norādes formulējumu: “Regulē vēdera izeju”.
            
         
               (14)
            
            
               Komisija un dalībvalstis 2014. gada 5. maijā saņēma iestādes zinātnisko atzinumu, kurā tā, pamatojoties uz iesniegtajiem datiem, secināja, ka cēloņsakarība starp Bifidobacterium longum LA 101, Lactobacillus helveticus LA 102, Lactococcus lactis LA 103 un Streptococcus thermophilus LA 104 kombinācijas lietošanu pārtikā un zarnu darbības uzlabošanu, palielinot vēdera izejas biežumu, nav noteikta. Tā kā veselīguma norāde neatbilst Regulā (EK) Nr. 1924/2006 noteiktajām prasībām, atļauja nebūtu jāpiešķir.
            
         
               (15)
            
            
               Pēc tam, kad uzņēmums DoubleGood AB iesniedza pieteikumu saskaņā ar Regulas (EK) Nr. 1924/2006 13. panta 5. punktu, ietverot prasību aizsargāt īpašumtiesību datus, iestādei lūdza sniegt atzinumu par veselīguma norādi saistībā ar L-treonīna, L-valīna, L-leicīna, L-izoleicīna, L-lizīna un hroma pikolināta kombinācijas ietekmi un glikēmisko reakciju samazināšanos pēc ēšanas (jautājums Nr. EFSA-Q-2013-00756 (8)). Pieteikuma iesniedzējs ierosināja šādu norādes formulējumu: “Uzņemot kopā ar ogļhidrātiem bagātu maltīti, palīdz ierobežot glikozes līmeņa paaugstināšanos asinīs”.
            
         
               (16)
            
            
               Komisija un dalībvalstis 2014. gada 16. jūlijā saņēma iestādes zinātnisko atzinumu, kurā tā norādīja, ka pieteikuma iesniedzējs nav iesniedzis pierādījumus, ka ar insulīna sekrēcijas palielināšanu panāktai glikozes reakciju ierobežošanai asinīs pēc ēšanas ir labvēlīga fizioloģiska ietekme. Tādējādi iestāde secināja, ka, pamatojoties uz iesniegtajiem datiem, cēloņsakarība starp pārtikas uzņemšanu un L-treonīna, L-valīna, L-leicīna, L-izoleicīna, L-lizīna un hroma pikolināta kombināciju, uz kuru attiecas veselīguma norāde, un labvēlīgu fizioloģisku ietekmi nav noteikta. Tā kā veselīguma norāde neatbilst Regulā (EK) Nr. 1924/2006 noteiktajām prasībām, atļauja nebūtu jāpiešķir.
            
         
               (17)
            
            
               Pēc tam, kad uzņēmumi DSM Nutritional Products un Kemin Foods iesniedza pieteikumu saskaņā ar Regulas (EK) Nr. 1924/2006 13. panta 5. punktu, ietverot prasību aizsargāt īpašumtiesību datus, iestādei lūdza sniegt atzinumu par veselīguma norādi saistībā ar luteīna un zeaksantīna kombinācijas ietekmi un redzes uzlabošanu spilgtas gaismas apstākļos (jautājums Nr. EFSA-Q-2013-00875 (9)). Pieteikuma iesniedzēji ierosināja šādu norādes formulējumu: “Luteīns kopā ar zeaksantīnu palīdz uzturēt redzes skaidrību un kontrastainību spilgtas gaismas apstākļos”.
            
         
               (18)
            
            
               Komisija un dalībvalstis 2014. gada 16. jūlijā saņēma iestādes zinātnisko atzinumu, kurā tā, pamatojoties uz iesniegtajiem datiem, secināja, ka cēloņsakarība starp luteīna un zeaksantīna kombinācijas lietošanu pārtikā un redzes uzlabošanu spilgtas gaismas apstākļos nav noteikta. Tā kā veselīguma norāde neatbilst Regulā (EK) Nr. 1924/2006 noteiktajām prasībām, atļauja nebūtu jāpiešķir.
            
         
               (19)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Šīs regulas pielikumā minētās veselīguma norādes neiekļauj Regulas (EK) Nr. 1924/2006 13. panta 3. punktā paredzētajā Savienības atļauto norāžu sarakstā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 30. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 404, 30.12.2006., 9. lpp.
   
   
      (2)  EFSA Journal 2014; 12(5):3650.
   
      (3)  EFSA Journal 2012; 10(5):2699.
   
      (4)  EFSA Journal 2014; 12(5):3655.
   
      (5)  EFSA Journal 2014; 12(5):3656.
   
      (6)  EFSA Journal 2014; 12(5):3658.
   
      (7)  EFSA Journal 2014; 12(5):3659.
   
      (8)  EFSA Journal 2014; 12(7):3752.
   
      (9)  EFSA Journal 2014; 12(7):3753.
   
      PIELIKUMS
      
         Noraidītās veselīguma norādes
      
      
                  Pieteikums – Regulas (EK) Nr. 1924/2006 attiecīgie noteikumi
               
               
                  Uzturviela, viela, pārtikas produkts vai pārtikas produktu kategorija
               
               
                  Norāde
               
               
                  Atsauce uz EFSA atzinumu
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskām atziņām un/vai ietver prasību aizsargāt īpašumtiesību datus
               
               
                  Citrulīna malāts
               
               
                  Samazinot pārmērīgu laktātu daudzumu, uztur ATF līmeni, kas veicina atgūšanos no muskuļu noguruma
               
               
                  Q-2013-00659
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskām atziņām un/vai ietver prasību aizsargāt īpašumtiesību datus
               
               
                  Olīvu (Olea europaea L.) lapu ūdens ekstrakts
               
               
                  Ik dienu papildu uzņemti olīvu lapu ekstrakta polifenoli palīdz ierobežot glikozes līmeņa paaugstināšanos asinīs pēc ēšanas
               
               
                  Q-2013-00783
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskām atziņām un/vai ietver prasību aizsargāt īpašumtiesību datus
               
               
                  
                     Pacran
                     ®
                  
               
               
                  
                     Pacran® palīdz aizkavēt P-bārkstiņu E. coli baktēriju pieķeršanos pie urīnceļu šūnām
               
               
                  Q-2013-00889
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskām atziņām un/vai ietver prasību aizsargāt īpašumtiesību datus
               
               
                  
                     Bifidobacterium longum LA 101, Lactobacillus helveticus LA 102, Lactococcus lactis LA 103 un Streptococcus thermophilus LA 104 kombinācija
               
               
                  Uzlabo zarnu trakta darbību
               
               
                  Q-2013-00892
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskām atziņām un/vai ietver prasību aizsargāt īpašumtiesību datus
               
               
                  
                     Bifidobacterium longum LA 101, Lactobacillus helveticus LA 102, Lactococcus lactis LA 103 un Streptococcus thermophilus LA 104 kombinācija
               
               
                  Regulē vēdera izeju
               
               
                  Q-2013-00893
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskām atziņām un/vai ietver prasību aizsargāt īpašumtiesību datus
               
               
                  L-treonīna, L-valīna, L-leicīna, L-izoleicīna, L-lizīna un hroma pikolināta kombinācija
               
               
                  Uzņemot kopā ar ogļhidrātiem bagātu maltīti, palīdz ierobežot glikozes līmeņa paaugstināšanos asinīs
               
               
                  Q-2013-00756
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskām atziņām un/vai ietver prasību aizsargāt īpašumtiesību datus
               
               
                  Luteīna un zeaksantīna kombinācija
               
               
                  Luteīns kopā ar zeaksantīnu palīdz uzturēt redzes skaidrību un kontrastainību spilgtas gaismas apstākļos
               
               
                  Q-2013-00875